Ex captain tar-Russja b'100 siegħa servizz wara vjolenza Qorti ta' Moscow ikkundannat lill-ex captain tat-team nazzjonali Russu, Roman Shirokov, għal 100 siegħa ta' servizz fil-komunità minħabba attakk fuq referee. Il-player ta' 39 sena, li kien qed jieħu sehem f'tournament tad-dilettanti f'Awwissu, kien irrabjat meta r-referee Nikita Danchenko rrifjuta li jagħtih penalty wara li ġie ffawljat fiż-żona, urew filmati mill-inċident. Danchenko keċċa lil Shirokov, u wassal lill-midfielder biex jagħti daqqa ta' ponn lill- uffiċjal. Shirokov, li lagħab il-biċċa l-kbira tal-karriera tiegħu ma' Zenit St Petersburg u deher 57 darba mat-team nazzjonali, skuża ruħu ma' Danchenko wara l-inċident. "Jiena konxju sew li jekk player ma jiġix assenjat penalty u mbagħad jintwera l-karta ħamra ma tistax tkun raġuni biex nagħti bil-ponn," kiteb fuq Instagram Shirokov, li rtira fl-2016.